María Julia Hernández

María Julia Hernández nesik tik ne San Francisco Goteras ne techan ombron Morazán, tik ne tunal  ume pual majtakti  tik ne metzti se tik ne shiwit se shikipil chiknawi tzunti se pual kashtul nawi. María Julia Hernández ne achtu tapalewiani pal yejyek tatuktialis pal tuijikniwan pal ne tiupan católica tik ne tasumalis pal Kuskatan.

Yaja kipalewia katka ne  pal yejyek tatuktialis  pal tuijikniwan pal  ne Tajpiani wan estadoj. Yaja  taketza katka pal tajtakamet yek, ne injusticia. Yaja pejki tekiti wan kalpalejtatuktiani pal Kuskatan tik ne shiwit se shikipil chiknawi tzunti yey pual kashtul ume. Yaja kipalewia katka  ne wey palej wan Santoj (anhan) Oscar Arnulfo Romero Galdámez peroj ne tajtamiktianimet kinmiktijket  ka Wey palej tik ne tunal se pual nawi  tik ne metzti yey tik ne shiwit se shikipil chiknawi tzunti nawi pual tik ne tiupan tik  kaltapajtiani Divina Providencia. 

Nemahna yaja kitekiti katka wan wey palej Arturo Rivera y Damas tik ne shiwit se shikipil chiknawi tzunti nawi pual yey  yaja kitukeytiat katka ne Tatuktiani pal Tutela Legal ka kalpalejtatuktiani ashta Yaja kitajtani katka justicia ipanpa ne mikilis ka wey palej Oscar Arnulfo Romero Galdámez, pajpales Jesuitas, masacre El Mozote wan ukseuk  víctimas. 

Tik ne shiwit  ume shikipil nawi yaja kikwi katka ne doctorado Honoris Cause tik ne wey tamachtiluyan Centroamericana José Simeón Cañas (UCA). Yaja mikik ika muketzki iyulu tik ne Kuskatan tik ne tunal se pual majtakti tik ne metzti yey tik ne shiwit ume shikipil chikume.

Takutun:Kuskatanchanejket